b'\n_START_ARTICLE_\nKofunsko razdoblje\n_START_PARAGRAPH_\nKofunsko razdoblje (jap. \xe5\x8f\xa4\xe5\xa2\xb3\xe6\x99\x82\xe4\xbb\xa3 Kofun jidai}} je razdoblje u povijesti Japana koja je trajalo od oko 250. do 538. godine, koje se nastavlja na razdoblje Yayoi. Rije\xc4\x8d kofun na japanskom ozna\xc4\x8dava grobni humak karakteristi\xc4\x8dan za to razdoblje. Kofunsko razdoblje i razdoblje Asuka se ponekad zajedno nazivaju razdoblje Yamato. Kofunsko razdoblje predstavlja najstariji dio pisane povijesti Japana; zbog nepouzdanosti primarnih povijesnih izvora koji ga opisuju, prou\xc4\x8davanje tog razdoblja se u velikom dijelu temelji na njihovoj kritici, odnosno uporabom arheologije._NEWLINE_Kofunsko razdoblje se od razdoblja Asuke razlikuje prije svega po kulturnim zna\xc4\x8dajkama. U politi\xc4\x8dkom smislu ga je karakterizirao mo\xc4\x87ni klan koji je pobjedom nad svojim suparnicima uspostavio vlast nad ve\xc4\x87im dijelom zapadnog Honsh\xc5\xaba i sjeverne polovice Ky\xc5\xabsh\xc5\xaba, i kasnije postao carska ku\xc4\x87a Japana.'